Ευτόλμιος ο σχολαστικός ο ιλλούστριος

Ο Ευτόλμιος ο σχολαστικός ήταν επιγραμματοποιός για τον οποίο εκτιμάται ότι έζησε τον 4ο ή τον 5ο αιώναPierre Waltz, ‘’Anthologie Grecque’’, ed. Les Belles Lettres, Paris, 1960, vol.ΙΙΙ, p. 187. Έχουν σωθεί τέσσερα  επιγράμματά του στην Ελληνική Ανθολογία, τα εξής:
AP VI.86, VII.608, VII.611, τρία επιγράμματα τα οποία φέρουν την ένδειξη «Ευτολμίου σχολαστικού ιλλουστρίου» και το
 το αναθηματικό VI.86 του οποίου η βραχύτητα πιθανότητα σχολιάστηκε σε άλλο επίγραμμα από τον Παλλαδά  
 τα επιτύμβια VII.608 και το VII.611, πιθανώς απομιμήσεις του VII.644 του Βιάνορα και του VII.184 του Παρμενίωνα 
AP IX.587 με την ένδειξη «Ευτολμίου ιλλουστρίου», ένα δίστιχο που περιγράφει τον θερμοχύτη, ένα δοχείο με το οποίο σερβίριζαν θερμά ποτά

Το επίθετο σχολαστικός δείχνει τη φιλοσοφική του ιδιότητα, ενώ το ιλλούστριος αποτελεί τίτλο που χρησιμοποιείτο γύρω στον 5ο αιώνα. Τα επιγράμματά του βρίσκονται μαζί με τα ποιήματα του Παλλαδά:
στην Παλατινή Ανθολογία αλλά και στην Ανθολογία του Πλανούδη στα VII.607-608 και στα VI.85-86
στην Παλατινή Ανθολογία στα VII.610-611
στην Ανθολογία του Πλανούδη στα IX.587 και 773
Η συνύπαρξη των επιγραμμάτων του Ευτολμίου μαζί με του Παλλαδά θεωρείται ότι σημαίνει πως τα ποιήματα αυτά βρισκόταν στην ίδια συλλογή, είτε λόγω του ότι ήταν και οι δυο σύγχρονοι, είτε ότι έζησαν σε κοντινές εποχές. Επιπλέον, οι τίτλοι του Ευτολμίου υποδεικνύουν τον 5ο αιώνα ως πιθανότερο και συνεπώς θεωρείται ότι μάλλον έζησε λίγο αργότερα του Παλλαδά. Αν και δεν αναφέρεται στον πρόλογο του Κύκλου του Αγαθία, οι Α. και A. Cameron σε εργασία τους αλλά και άλλοι θεωρούν ότι περιλαμβανόταν σε αυτή τη συλλογήAlan και Averil Cameron, Journal of Hellenic Studies, τόμος 87 (1967), σελ. 131, ενώ συνήθως θεωρείται ότι περιλαμβανόταν στη συλλογή του ΠαλλαδάDegani, Enzo (Bologna). "Eutolmius Illustrius." Brill’s New Pauly. Antiquity volumes edited by: Hubert Cancik and , Helmuth Schneider. Brill Online, 2015. Reference. 24 September 2015, First appeared online: 2006.The Prosopography of the Later Roman Empire, Parts 395-527, Volume 2,  A.H.M. Jones (Arnold Hugh Martin Jones); J.R. Martindale (John Robert Martindale) & J. Morris, εκδ. Cambridge University Press, 1980, ISBN 0521201594, 9780521201599, σελ. 439-440

Αναφορές

Κατηγορία:Κύκλος του Αγαθία
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Συλλογή του Παλλαδά
Κατηγορία:Ιλλούστριοι
Κατηγορία:Βυζαντινοί λόγιοι